
1. UVOD
Sukladno Zakonu o proračunu (NN 144/21), Jedinstveni upravni odjel Općine Marina donosi upute za izradu proračuna i financijskog plana proračunskog korisnika Općine Marina za razdoblje 2027.-2029. godine te ih dostavlja svome proračunskom korisniku.

Ministarstvo financija, u skladu s odredbama članka 26. Zakona o proračunu do 20. kolovoza tekuće godine, sastavlja Upute za izradu proračuna jedinica lokalne i područne (regionalne) samouprave za razdoblje 2026. – 2028. te ih dostavlja jedinicama lokalne i područne (regionalne ) samouprave.

Kako do navedenog roka, odnosno do 20. kolovoza, nisu dostavljene upute od strane Ministarstva financija, a da bi ostalo dovoljno vremena za proračunski proces, Jedinstveni upravni odjel Općine Marina izrađuje ove Upute za izradu i dostavu prijedloga financijskog plana proračunskog korisnika – dječji vrtić Marina za razdoblje 2027.- 2029. godine.

Nakon što Ministarstvo financija dostavi upute za izradu proračuna jedinica lokalne i područne (regionalne) samouprave, Jedinstveni upravni odjel Općine Marina će napraviti dopunu ove Upute i dostaviti je svojem proračunskom korisniku ukoliko to bude potrebno, odnosno ako prema uputi Ministarstva financija bude promjena koje će  trebati ugraditi.





Čelnik jedinice lokalne i područne (regionalne) samouprave i proračunskog korisnika odgovoran je za zakonito i pravilno planiranje i izvršavanje proračuna odnosno financijskog plana.

Proračun jedinice lokalne i područne (regionalne) samouprave donosi predstavničko tijelo, poštujući  trogodišnji proračunski okvir. Proračun za 2027. godine i projekcije za 2028. i 2029. godinu donose se na razini skupine (druga razina računskog plana). Ovakav način donošenja proračuna omogućava veću fleksibilnost u izvršavanju proračuna i financijskog plana, što je od važnosti za realizaciju programskog planiranja.



















2. TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA
 
U skladu s člankom 26. Zakona o proračunu upute koje izrađuje jedinica lokalne i područne (regionalne) samouprave treba sadržavati temeljne makroekonomske pokazatelje za izradu prijedloga proračuna.
Kako, Ministarstvo financija još nije objavilo makroekonomske projekcije za iduće proračunsko razdoblje, u nastavku se daje prikaz trenutno dostupnih makroekonomskih projekcija za 2027., koje je objavila Hrvatska narodna banka u svom priopćenju iz kolovoza 2026.

      Tablica 1. Makroekonomske projekcije za 2027. godinu.
.
                                                                                                                         Projekcija          Projekcija
						                                    2027.                 2028.
	BDP-realni rast (%)                                                                          2,4                     2,3

	Osobna potrošnja                               (%)                                         3,0                     2,3

	Stopa nezaposlenosti, razina %                                                        4,7                     4,6

	Broj zaposlenih,    (%)                                                                      0,7                     0,7

	Nominalne bruto plaće (%)                                                               5,2                     3,9

	Realne bruto plane ( %)                                                                     2,3                    1,1

	Izvor: Hrvatska narodna banka kolovoz 2026





3. OPIS PLANIRANIH POLITIKA OPĆINE MARINA

Općinski načelnik je 19.12.2025. godine (objava na stranicama Općine Marina od 24.12.2025.)  donio Provedbeni program Općine Marina za razdoblje 2025.-2029. godine.
Mjerama navedenim Provedbenim programom nastoje se realizirati ciljevi razvoja Općine Marina, definirani nadređenim aktima strateškog planiranja na regionalnoj i državnoj razini. Općina je tijekom izrade Provedbeni program uskladila s Planom razvoja Splitskodalmatinske županije 2022.-2027. Usklađenje je vidljivo kroz doprinos mjera provedbenog programa općine prioritetima, posebnim ciljevima i mjerama za provedbu posebnih ciljeva definiranih u Planu razvoja Splitsko-dalmatinske županije 2022.-2027..

      Nadalje definirano je i propisano 12 mjera za provedbu ciljeva s ključnim aktivnostima i to:

	Mjera 1: Uređenje naselja i stanovanje
	Mjera 2: Prostorno i urbanističko planiranje
 	Mjera 3: Komunalno gospodarstvo
	Mjera 4: Odgoj i obrazovanje
	Mjera 5: Briga o djeci
	Mjera 6: Socijalna skrb
	Mjera 7: Kultura, tjelesna kultura i sport
	Mjera 8: Zaštita i unapređenje prirodnog okoliša
	Mjera 9: Protupožarna i civilna zaštita
	Mjera10: Promet i održavanje prometnica
	Mjera11: Civilna društva
	Mjera12: Lokalna uprava i administracija


	
 

   Provedbeni program Općine Marina za mandatno razdoblje izvršnog tijela jedinice lokalne samouprave je ključni dokument koji stratešku viziju razvoja općine pretvara u konkretne, mjerljive akcije. 


4.PROCJENA PRIHODA I PRIMITAKA, TE RASHODA I IZDATAKA ZA RAZDOBLJE 2027-2029.

PRIHODI I PRIMICTI
	NAZIV
	OSTVARENJE 2025
	PLAN 2026.
	PLAN
2027.
	PROJEKCIJA
2028
	PROJEKCIJA
2029

	PRIHODI POSLOVANJA
	
 5.088.293,53
	
 9.448.330,00
	
  8.814.570,00
	
     7.663.400,00
	
8.187.050,00

	PRIHODI OD PRODAJE NEF.IMOV.
	   

        6.214,87
	

        1.000,00
	

         1.000,00
	

           1.000,00
	

       1.000,00

	PRIMITCI OD FINANCIJSKE IMOVINE I ZADUŽIVANJA
	


    431.000,00
	


 1.572.000,00
	

    
  1.572.000,00
	


        550.000,00
	


             0,00     



	




5.OKVIRNI LIMITI PRIJEDLOGA FINANCIJSKOG PLANA PRORAČUNSKOG KORSINIKA

	Pror.kor.po org.jedinicama
	Ostvareni rashodi i izdaci u 2025.
	Zadnji rebalans 2026.
	Plan za 
2027.g.
	Projekcija za 
2028.g.
	Projekcija za
2029.g.

	Glava 00202-Dječji vrtić Marina



	

1.030.751,09
	

1.609.450,00
	
1.509.450,00
Limit 1
0,00 limit 2

	
1.542.200,00-limit 1
          0,00-limit 2
	
1.547.200,00-limit 2
            0,00-limit 2



U svrhu izrade fiskalno održivog proračuna u idućem trogodišnjem razdoblju, proračunski korisnik obavezan je planirati rashode i izdatke prema limitima iz izvora: opći prihodi utvrđenim u ovim uputama.
Rashode koji se financiraju iz namjenskih prihoda (sufinanciranje roditelja, pomoći, donacije i drugi) proračunski korisnik planira do visine ukupno procijenjenih prihoda iz tih izvora jer isti ne ulazi u dostavljene limite. Ovi su izvori fleksibilni što znači da ako se prihodi iz tih izvora ostvare iznad plana, rashodi se mogu izvršavati do visine uplaćenih prihoda.














6. METODOLOGIJA IZRADE PRIJEDLOGA FINANCIJSKOG PLANA

	Proračunski korisnik obavezan je izraditi financijski plan u skladu s odredbama Zakona o proračunu i pridržavati se Uputa.
	Proračunski korisnik svoj plan dostavljaju nadležnom upravnom tijelu (Jedinstveni upravni odjel Općine Marina).
	Financijski plan izrađuje se za tekuću godinu (za koju se plan donosi) kao i projekcije za naredne dvije godine. Proračunski korisnik u svom financijskom planu treba iskazati sve svoje rashode i prihode.
	Prijedlog financijskog plana proračunskog korisnika za razdoblje 2027.-2029. godine sukladno Zakonu o proračunu, treba sadržavati: procjenu prihoda i primitaka iskazanih po vrstama za razdoblje od 2027. – 2029. godine, plan rashoda i izdataka za razdoblje 2027.-2029. godine razvrstane prema proračunskim klasifikacijama te obrazloženje financijskog plana.
	Uz ekonomsku i programsku klasifikaciju, proračunski korisnik u izradi financijskog plana obavezan je primjenjivati funkcijsku klasifikaciju i klasifikaciju po izvorima financiranja.
	Financijski plan čine prihodi i rashodi raspoređeni u programe.
	Proračunski korisnik obavezan je svoj prijedlog financijskog plana, napravljen na drugoj razini računskog plana, dostaviti prikazanog prema programima, aktivnostima i projektima iz prethodne godine.
	Prijedlog financijskog plana proračunskog korisnika za razdoblje 2027.-2029. godine treba sadržavati:
1. Opći dio financijskog plana:
· Sažetak računa prihoda i rashoda
· Sažetak računa financiranja
· Račun prihoda i rashoda
· Račun financiranja 
· Preneseni višak ili preneseni manjak
· Višegodišnji plan uravnoteženja
2. Posebni dio financijskog plana – Plan rashoda proračunskog korisnika po programima
3. Obrazloženje financijskog plana i to obrazloženje općeg dijela  i obrazloženje posebnog dijela financijskog plana.


6.1. Procjena prihoda i primitaka

	Proračunski korisnik obavezan je izraditi procjenu prihoda i primitaka za razdoblje 2027.-2029. godine po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.
Osnovni izvori financiranja su:
· 1. Opći prihodi i primitci
· 3. Vlastiti prihodi
· 4. Prihodi za posebne namjene
· 5. Pomoći
· 6. Donacije
Proračunski korisnik obavezan je napraviti plan vlastitih prihoda na drugoj razini računskog plana za 2027. godinu i projekcije za 2028. i 2029. godinu.








6.2. Prijedlog plana rashoda i izdataka
	
	Proračunski korisnik obavezan je izraditi prijedlog plana rashoda i izdataka za razdoblje 2027. – 2029. godine razvrstanog prema proračunskim klasifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.
	
Proračunski korisnik rashode i izdatke za 2027. godinu planira na razini skupine (druga razina računskog plana), kao i rashode i izdatke za 2028. i 2029.godinu.

Upravno vijeće proračunskog korisnika obavezno je usvojiti prijedlog financijskog plana do dana određenog u ovim uputama i dostaviti ga Jedinstvenom upravnom odjelu Općine Marina.


6.3. Obrazloženje financijskog plana proračunskog korisnika

	U skladu sa Zakonom o proračunu, proračunski korisnik dužan je uz prijedlog financijskog plana izraditi i dostaviti obrazloženje kao sastavni dio financijskog plana.

	Obrazloženje financijskog plana treba sadržavati:
· Obrazloženje prihoda i rashoda, primitaka i izdataka
· Obrazloženje prenesenog viška ili manjka prihoda.

6.4. Obrazloženje programa

	Program je skup neovisnih, usko povezanih aktivnosti i projekata usmjerenih ispunjavanju zajedničkog čina.
	Mjerenje rezultata programa osigurava jasniju i učinkovitiju dodjelu novčanih sredstava. Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva.
	Obrazloženje cilja nekog programa mora odgovarati na slijedeća pitanja:
· Što se programom želi postići?
· Kako se nastoji program realizirati?
· Tko je korisnik ili primatelj usluge?
Kako bi se pratilo ostvarenje ciljeva programa za trogodišnje razdoblje potrebno je definirati 
pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa. Glavna karakteristika pokazatelja uspješnosti je mjerljivosti, stoga ih je potrebno brojčano iskazati ili jasno i nedvosmisleno izraziti. 


7. VREMENSKA DINAMIKA IZRADE FINANCIJSKOG PLANA PRORAČUNSKOG KORISNIKA I PRORAČUNA ZA RAZDOBLJE 2027.-2029. GODINE


Proračunski korisnik svoj financijski plan (usvojen od strane Upravnog vijeća) treba dostaviti 
Jedinstvenom upravnom odjelu Općine Marina do 20.10.2026. godine.
	U razdoblju od 21.10. do 10. 11. 2026. Jedinstveni upravni odjel izvršiti će usaglašavanja sa pojedinim proračunskim prihodima, izraditi konačan Nacrt prijedloga proračuna za 2027. sa projekcijama za 2028.-2029. najkasnije do 12.11.2026. i uputit ga Općinskom načelniku na utvrđivanje.
	Općinski načelnik utvrđuje prijedlog Proračuna za 2027. i projekcije za 2028. i 2029. godinu te ih podnosi Općinskom vijeću na donošenje najkasnije do 15.11.2026.
	Općinsko vijeće najkasnije do kraja 2026. godine donosi Proračun za 2027. godinu i projekcije za 2028. i 2029. godinu.

	U slučaju da postoje razlike u financijskom planu proračunskog korisnika sadržanom u Proračunu kojeg je donijelo Općinsko vijeće, u odnosu na već usvojeni financijski plan od strane Upravnog vijeća dječjeg vrtića, tada je Jedinstveni upravni odjel Općine Marina je dužan obavijestiti dječji vrtić Marina o promjeni financijskog plana. Ako dođe do navedene situacije, Upravno vijeće dječjeg vrtića Marina usvaja izmijenjeni financijski plan.
	

8. IZMJENE I DOPUNE FINANCIJSKOG PLANA PRORAČUNSKOG KORISNIKA

      Obzirom da se u posebnom dijelu Proračuna Općine Marina nalazi i financijski proračunskog
Korisnika – dječjeg vrtića Marina, kao i da od 01.01.2026. godine proračunski korisnik posluje u sklopu Riznice,  razvidna je obaveza uključivanja svih prihoda i primitaka te rashoda i izdataka proračunskog korisnika u sam Proračun Općine Marina, sukladno ekonomskoj, programskoj, funkcijskoj, organizacijskoj klasifikaciji te izvorima financiranja.
	
	Kada je riječ o izmjenama financijskog plana proračunskog korisnika koje su vezane iz izvora opći prihodi i primitci, odnosno iz nadležnog proračuna podrazumijeva se da se izmjenama ne može pristupiti bez suglasnosti Općine Marina.
	Međutim izmjene financijskog plana vezane za vlastite prihode, proračunski korisnik može napraviti samostalno i o tome obavijestiti Općinu Marina.






9. TRANSPARENTNOST PRORAČUNA 

Sukladno odredbama članka 144. Zakon o proračunu obaveza Općine Marina je objava proračuna, 
Izmjena i dopuna proračuna na svojim mrežnim stranicama.
      Sve proračunske dokumente (prijedlog proračuna, izglasani proračun, izmjene i dopune proračuna, proračunski vodič te polugodišnji i godišnji izvještaj o izvršenju proračuna) objavljivati će  u jedinstvenom folderu: PRORAČUN.
      Financijski plan proračunskog korisnika kao i izmjene financijskog plana  objavit će se na mrežnim stranicama proračunskog korisnika.






10. DOSTAVA DOKUMENATA 

10.1. Dostava proračunskih dokumenta Ministarstvu financija i Državnom uredu za reviziju temeljem Zakona o proračunu

Sukladno odredbama članka 43. Zakona o proračunu, načelnik je obavezan dostaviti Ministarstvu financija slijedeće akte:
· Proračun za proračunsku godinu i projekcije za slijedeće dvije,
· Odluku o izvršavanju proračuna,
· Izmjene i dopune proračuna 
· Izmjene i dopune Odluke o izvršavanju proračuna Općine Marina.

Navedeni akti obavezni su se dostaviti Ministarstvu financija u roku od 15 dana od dana njihova stupanja na snagu i to dostavom linka na adresu e-pošte Ministarstva financija lokalni.proracuni@mfin.hr

Sukladno odredbama članka 90. Zakona o proračunu, godišnji izvještaj o izvršenju proračuna Općine Marina dostavlja se Ministarstvu financija i Državnom uredu za reviziju u roku od 15 dana nakon što ga donese Općinsko vijeće Općine Marina.

Iznimno, ako Općinsko vijeće ne usvoji godišnji  izvještaj o izvršenju proračuna, u tom slučaju se izvještaj o izvršenju proračuna dostavlja Ministarstvu financija i Državnom uredu za reviziju u roku od 60 dana od dana podnošenja Općinskom vijeću.

Godišnji izvještaj o izvršenju Proračuna Općine Marina dostavlja se isključivo dostavom linka na mrežnu stranicu Općine Marina na kojoj je izvještaj objavljen i to:
· Ministarstvu financija na e-mail adresu: lokalni.proracuni@mgin.hr
· Državnom uredu za reviziju na e-mail adresu: dur.split@revizija.hr

10.2. Dostava proračunskih dokumenata Ministarstvu financija radi nadzora zakonitosti

Sukladno članku 79. Zakona o lokalnoj i područnoj (regionalnoj) samoupravi predsjednik Općinskog vijeća dužan je na ocjenu zakonitosti dostaviti Ministarstvu financija Proračun  u roku od 15 dana od dana donošenja.

Člankom 43. Zakona o proračunu kao posebnim  propisom kojim se, između ostalog, uređuje planiranje, izrada , donošenje i izvršavanje proračuna, propisano je da načelnik dostavlja:
· Proračun
· Odluku o izvršavanju proračuna
· Izmjene i dopune proračuna
· Izmjene i dopune Odluke o izvršavanju proračuna
· Odluke o porezima.
 	   Ministarstvu financija u roku od 15 dana od njihova stupanja na snagu.
         Akti se dostavljaju na adresu e-pošte: nadzor.zakonitosti@mfin.hr u PDF formatu s potpisom  
         odgovorne osobe i pečatom.

10.3. Dostava ugovora te izvješća o zaduženju, danim jamstvima i suglasnostima (Obrazac IZJS- Izvješće o zaduženju/jamstvu/suglasnosti)
   
               Člancima 123. 128. i 130. Zakona o proračunu i Pravilnikom o postupku dugoročnog     
               Zaduživanja te davanja jamstava i suglasnosti jedinica lokalne i područne (regionalne) 
               samouprave propisana je obaveza i rok dostave Ministarstvu financija ugovora o zaduženju
               i izvješća o zaduženju, danim jamstvima i suglasnostima na obrascu IZJS- Izvješće o
               dugoročnom zaduženju/jamstvu/suglasnosti. Skenirani ugovori i obrazac IZJS (s potpisom
	  Načelnika i pečatom) dostavljaju se na adresu e-pošte Ministarstva financija: 
              lokalni.proracuni@mfin.hr u propisanom roku.


Ove upute objavit će se na web stranici www.marina.hr.



							PROČELNIK:

							Roko Matijaš, ing.građ.

